Pål Jackman

**Pål Jackman** (født 1967) er en norsk musiker (gitar og vokal) og filmregissør. 

Som musiker og låtskriver er han mest kjent for Wunderkammer og Undergrünnen. Som filmregissør er han mest kjent for spillefilmene *[[Detektor]]* og *[[Jernanger]]* samt TV-serien *[[Lykkeland (2018)|Lykkeland]]*. 

Pål Jackman var i en periode bassist i Im Nebel , og senere vokalist og gitarist i Ketil and the Kippers, før han grunnla Wunderkammer i 1996. Wunderkammer var mest aktive på slutten av 90-tallet og begynnelsen av 2000-tallet; senere sporadisk. Bandet har gitt ut tre album og en EP. Jackman har også opptrådt som soloartist under navnet **Jackman**, senere som en alternativ rocketrio med samme navn. I trioformatet har han med seg broren Morten Jackman på trommer og John Lilja på kontrabass. Trioen har gitt ut en EP og et album, begge med navnet *Jackman*. I 2014 startet han trioen Undergrünnen sammen med Ørjan Haaland og Per Steinar Lie.  

Som filmregissør debuterte han i 1998 med kortfilmen *Benny* hvor han selv hadde skrevet manus. Filmen vant prisen gullstolen under Kortfilmfestivalen i Grimstad. I 2000 regisserte han langfilmen *[[Detektor]]*, skrevet av Erlend Loe. For filmen fikk han Filmkritikerprisen 2001 og Amandakomiteens debutantpris under Amandaprisen i 2001. I 2007 skrev han manus og regisserte en av fem kortfilmer i filmen *[[5 grøss fra Vestlandet]]*. I 2008 regisserte han sin andre langfilm, *[[Jernanger]]*, med Bjørn Sundquist i hovedrollen. Jackman skrev selv manus til filmen sammen med Eigil Jansen og Hans Erik Voktor. Filmen hadde premiere januar 2009 som åpningsfilm under Tromsø Internasjonale Filmfestival (TIFF). Sammen med Petter Næss vant han fagprisen beste regi, TV-drama under Gullruten 2019 for TV-serien *[[Lykkeland (2018)|Lykkeland]]*.

Jackman har også hatt små roller som skuespiller i filmene *[[Mongoland]]* og *[[Detektor]]*.

## Filmografi

* 1998: *[[Benny (kortfilm)|Benny]]* (kortfilm) – regi og manus
* 2000: *[[Detektor]]* (spillefilm) – regi, samt skuespiller (birolle)
* 2001: *[[Mongoland]]* (spillefilm) – skuespiller (birolle)
* 2007: *[[5 grøss fra Vestlandet]]* (samling av fem kortfilmer) – regi på én av kortfilmene
* 2008: *[[Jernanger]]* (spillefilm) – regi og delt manusansvar
* 2018–: *[[Lykkeland (TV-serie fra 2018)|Lykkeland]]* (TV-serie) – regi (sammen med Petter Næss)

## Diskografi

### Som soloartist
* 2005: *Jackman* (EP), CCAP
* 2006: *Jackman* (album), CCAP

### Med Kitchen Orchestra
* 2010: *Jul (I Sin Helhet) På Jæren* (singel)

### Med Wunderkammer
* 1996: *Tres Cojones* (singel), Kippers
* 1998: *A Hue / Eldorado* (singel), Concrete Recordings
* 1999: *[[Wunderkammer (album)|Wunderkammer]]*, Skarv
* 2002: *[[Today I Cannot Hear Music]]*, Honeymilk
* 2003: *B-Sides* (EP), Honeymilk
* 2015: *[[Gi meg noe sterkt å drikka verden med]]*, Apollon Records
* 2015: *Apen & Kosmos*, T-Time Records

### Med Undergrünnen
Med Undergrünnen har han gitt ut

* 2015: *Undergrünnen* 
* 2017: *Ørkesløs Fryd* (EP)
* 2020: *Ein revnande likegyldighet* 

### Filmmusikk
* 2014: ''Jakten på Berlusconi'' – med Vegard Fossum 

### Andre utgivelser
* Morten Abel - *[[Snowboy]]* (1997):*Visions of Love* - Wunderkammer deltar som backingband 
* Cloroform - *[[Scrawl (album)|Scrawl]]* (2001): remix av *Turdy Townsend Peephole* 
* Diverse artister - *[[Dans til musikken]] (2006): Discodrøv* med trioen Jackman, samt gitar på *Øksen Ligger På Bordet* med Eiendommelige Forhold og *Syster Syster* med Harald Eia, og produsent på *Dødelige drifter* med Kanic, Sand, OnePedersen **
* Diverse artister - *Shockadelica: 50th Anniversary Tribute To The Artist Known As Prince (2008):* *Alphabet St.* under navnet JackmanNoreger 

## Referanser


## Eksterne lenker
*